**Základná škola s materskou školou, Radvanská 1, Banská Bystrica**

**Pokyny k prevádzke a vnútorný režim školy**

**v období školského roka  2020/2021**

* Otvorenie školského roka 2020/2021 bude pre žiakov 2.-9.ročníka. o 8.15 hod. Žiaci 2.-4. ročníka prichádzajú pred hlavný vchod a postupne idú do svojich tried. Žiaci 5.-9. ročníka prichádzajú k vedľajšiemu vchodu a postupne idú do tried. Deti 1. ročníka a rodičia sa stretnú pred budovou školy o 8.45 hod. O 9.00 hod. idú do svojich tried.
* Zákonný zástupca musí mať rúško.
* Žiakom prvého stupňa sa odporúča nosiť rúško, ostatní žiaci povinne nosia rúško všade vo vnútorných priestoroch školy, vrátane svojej triedy v interných priestoroch školy.
* Všetci žiaci v prvý deň nástupu do školy prinesú podpísaný zdravotný dotazník a vyhlásenie zákonného zástupcu o bezinfekčnosti.
* Žiaci 1.stupňa prichádzajú do školy od 6.30 hod. a idú do označených tried a klubov.
* Žiaci 2.stupňa prichádzajú do školy od 7.35 hod. a idú do svojej triedy.

Pokyny sú vypracované podľa podmienok a možností školy. Popisujú organizačné postupy /semafor opatrení/, ktoré je potrebné dodržať u zamestnancov a žiakov školy.

Pokyny rešpektujú opatrenia a rozhodnutia Úradu verejného zdravotníctva SR. Všetci zamestnanci školy budú rešpektovať a riadiť sa výstražným systémom na troch úrovniach – zelenej, oranžovej a červenej.

Zelená fáza predstavuje stav, kedy škola nemá žiadneho podozrivého ani pozitívneho žiaka či zamestnanca.

Oranžová fáza zachytáva situáciu, kedy má škola žiaka alebo zamestnanca podozrivého na ochorenie.

Červená fáza obsahuje zoznam opatrení v prípade dvoch a viac pozitívnych prípadov u žiakov alebo zamestnancov.

**Zelená fáza**

**Škola**

* Zverejní oznam na budove školy, ktorý hovorí, za akých podmienok nemôže nastúpiť dieťa do základnej školy.
* Obsah a formu všetkých vzdelávacích a záujmových činností bude voliť tak, aby boli zaistené hygienicko-epidemiologické opatrenia.
* Škola si pre účely izolácie žiaka, u ktorého sa vyskytnú príznaky ochorenia COVID-19, prípadne iného respiračného ochorenia počas vyučovania, vyčlení priestor – karanténnu miestnosť /projektová miestnosť pri hlavnom vchode na prízemí/.
* V prípade, že u dieťaťa alebo zamestnanca je podozrenie alebo potvrdené ochorenie na COVID-19, postupuje podľa usmernenia Manuálu MŠVVaŠ SR pod názvom Organizácia a podmienky výchovy a vzdelávania v základných školách pre školský rok 2020/2021 časť Oranžová a Červená fáza.
* Výchovno-vzdelávací proces sa bude realizovať v jednotlivých triedach podľa stanoveného rozvrhu. Telesná a športová výchova sa bude vyučovať len v exteriéri. Žiaci, ktorí končia vyučovanie a nenavštevujú ŠKD, odchádzajú v sprievode pedagóga na obed, následne domov. Deti navštevujúce ŠKD v sprievode vychovávateľky obedujú v školskej jedálni a dodržujú pravidlá stravovania, s ktorými sú oboznámení vopred a pokračujú vo výchovnej činnosti  v ŠKD.
* Pedagogickí zamestnanci v súlade s aktuálnymi hygienicko-epidemiologickými nariadeniami a podľa svojho uváženia a možností zabezpečia rozstupy medzi žiakmi a žiakmi a pedagógmi pri výchovno-vzdelávacom procese.
* Pedagogickí a nepedagogickí zamestnanci školy nosia rúško alebo ochranný štít s aktuálnymi opatreniami ÚVZ SR.
* V prípade, že sa u žiaka objavia príznaky respiračného ochorenia, zamestnanec školy izoluje dieťa v karanténnej miestnosti a ihneď kontaktuje zákonného zástupcu. Do jeho príchodu ostáva s dieťaťom.
* Všetci zamestnanci školy dbajú na časté vetranie tried a pripomínajú žiakom dodržiavanie hygienických opatrení.
* V prípade, že sa u zamestnanca školy objavia príznaky respiračného ochorenia, musí ostať doma a informovať bezodkladne RŠ.

**Zákonný zástupca**

* Pri prvom nástupe žiaka do školy predkladá zdravotný dotazník a vyhlásenie zákonného zástupcu, alebo po každom prerušení dochádzky žiaka do školy v trvaní viac ako tri dni predkladá písomné vyhlásenie zákonného zástupcu o tom, že žiak neprejavuje príznaky prenosného ochorenia a nemá nariadené karanténne opatrenie – podpisuje rodič.
* Dodržiava pokyny riaditeľky školy, ktoré upravujú podmienky prevádzky školy.
* Je zodpovedný za dodržiavanie hygienicko-epidemiologických opatrení pri príchode do a odchode žiaka zo školy /nosenie rúšok, dodržiavanie odstupov, dezinfekcia rúk/.
* Zabezpečí svojmu dieťaťu dve rúška /jedno bude v skrinke/ a papierové jednorazové vreckovky.
* Ak je u žiaka podozrenie alebo potvrdené ochorenie COVID-19 v domácom prostredí, bezodkladne o tejto situácii informuje triednu učiteľku a riaditeľku školy.
* Ak je u žiaka podozrenie alebo potvrdené ochorenie COVID-19 v školskom prostredí, bezodkladne si svoje dieťa príde vyzdvihnúť.
* Povinnosťou zákonného zástupcu je bezodkladne nahlásiť karanténu, ak bola u žiaka nariadená detským lekárom alebo príslušným RÚVZ.
* Zákonný zástupca odprevádza svoje dieťa k hlavnému vchodu. Do budovy školy nevstupuje! V prípade nutnosti zazvoní na sekretariát, kde dostane inštrukcie, ako má ďalej postupovať. Do budovy vchádza s rúškom a vydezinfikuje si ruky. So žiakom 1. ročníka do budovy môže vstupovať v prípade potreby 1 rodič /do 14.9.2020/, ako aj rodič, ktorý si príde prevziať choré dieťa, prípadne pri vzniku inej nevyhnutnej situácie.

**Stravovanie v ŠJ**

* Stravovanie v ŠJ sa bude realizovať podľa **dodatku č.1 k prevádzkovému poriadku ŠJ** platného od 1.06.2020 doplneného krízovým plánom, ktorý je súčasťou prevádzkového poriadku.
* Pred vstupom do jedálne je zabezpečená dezinfekcia rúk.
* Výdaj jedla pre žiakov a zamestnancov školy sa uskutoční podľa vypracovaného harmonogramu v školskej jedálni.
* Stravu vydáva personál kuchyne s čistým hygienicky zabaleným príborom.
* Stravovanie v ŠJ sa zabezpečuje v sprievode pedagogických zamestnancov a zamestnancov ŠJ.
* Zamestnanci ŠJ pri výdaji jedál používajú rukavice a rúška.
* Po každej skupine žiakov, ktorá sa odstravuje, sa vydezinfikujú stoly a priestory ŠJ.

Dokument nadobúda účinnosť od 1.09.2020 až do odvolania, prípadne ďalšej aktualizácii formou dodatkov.

Banská Bystrica, 25.08.2020 Mgr. Katarína Príbojová

riaditeľka škol